Suosittelemme kokeilemaan seuraavia ratkaisukeinoja: Käytetään “Ramp”-viivetoimintoa. Ramp-viivetoiminnon tarkoituksena on tehdä hoidosta miellyttävämpää. Se auttaa potilasta aloittamaan hoidon iltaisin, koska laite käynnistyy antamaan määrättyä hoitopainetta alempaa painetta ja nostaa sitten painetta hitaasti täyteen hoitopaineeseen viimeistään 45 minuutin kuluttua. Ramp-viivetoimintoa käytettäessä laitteella on enemmän aikaa saavuttaa määrätty hoitopaine ja potilaalla on enemmän aikaa nukahtaa miellyttävästi. Suosittelemme ResMedin AirSense 10 -hoitolaitteita käytettäessä ottamaan käyttöön AutoRamp-viivetoiminnon, joka tunnistaa automaattisesti, milloin potilas on nukahtanut, ja nostaa sitten paineen siitä hetkestä lähtien. APAP-hoitolaite. Jos potilaan saaman paineen tulee vaihdella yön aikana, jokin ResMedin AutoSet-hoitolaitteista voisi olla hyvä vaihtoehto. Nämä laitteet säätävät painetta automaattisesti koko yön potilaan hengitystarpeiden mukaan. EPR-toiminto. ResMedin hoitolaitteissa on uloshengityksen paineenalennus (EPR) -toiminto, joka laskee painetta, kun potilas hengittää ulos. Hengittäminen voi silloin tuntua luonnollisemmalta ja miellyttävämmältä. Kärsivällisyyttä: muistuta potilaalle, että hoitoon tottuminen vie jonkin aikaa! Useimmilta ihmisiltä vie jonkin aikaa tottua käyttämään PAP-laitetta ja maskia joka yö. Jotkut potilaat totuttelevat maskin ja laitteen käyttöön pitämällä maskia kasvoillaan ja laitetta käynnissä päivällä esim. kun he katsovat televisiota.